ئازاد محمد ئەمین، سەرۆک ئەنجومەن پارێزگای سلێمانی لە کۆنگرەیگ رووژنامەوانی کە ئاژانس شەفەق نیوز ئامادەی بوی، راگەیان؛  "ئەو پەلامارەیل دووارەبویەیلە کە لە لایەن وڵاتەیل هاوسا لەبان  ناوچە جیاجیایل سلێمانی لەڕوی یاسایی و ناودەوڵەتییەوە ڕەت کریەن".
هەمیش وت:"داوا لە کۆمەڵگەی ناودەوڵەتی و حکومەت عراق کەیمن بچنە ناو کڕ قەیرانەیل و ریگری لە دووارەبوین پەلامارەیل لەبان  زەوییەیل سلێمانی بکەن"، وتیش: "سلێمانی لە سایەی هیزە ئەمنییەیل و قوربانیدان، بەهرەمەنە لە ئاسایش، سەقامگیری و وەیەکەوژیان و نویەنەرایەتی هەڕەشە و مەترسی ئەرا کەس نیەکەێد، بەڵام بڕیگ نیەخوازن ئی ئارامیە و وەیەکەوژیانە بفامن”.
هەمیش وت: پەلامارەگەی دویەکە لەبان فڕۆکەخانەیل حکومی و لەبان  هیزەیل ئەمنیی نویەنەرایەتی پێشێلکردن سەروەری و نۆرم و یاسا ناودەوڵەتییەیل کەێد.
دویەکە دووشەممە، فڕۆکەخانەی کشتوکاڵی عەربەت، باشوور خوەرهەڵات پارێزگای سلێمانی، لەلایەن فڕۆکەیگ بێفڕۆکەوان نەناسیاگ پەلاماریگ ئاسمانی کریا، و لە ئەنجام 6 قوربانی و زەخمداری سێ کەس ترەکیش زەخمدار بوین، کە ئەندامەیل  دژەتیرۆر یەکێتی نیشتمانی لە کوردستان بوین.
